Aleksander Grünbladt

Heinrich Aleksander Grünbladt (13. november 1851 – 1910) oli Kuressaares, Tallinnas, Rakveres ning Venemaal tegutsenud eesti fotograaf, kes katsetas erinevate fotomenetlustega.

 Elulugu 
Aleksander Grünbladt sündis Läänemaal Vana-Vigalas, kus tema isa oli mõisaaednik. Ka Aleksander proovis aednikuametit, kuid suundus 1870. aastate algul Tallinna fotograafiks õppima. 1877. aastal alustas ta iseseisva fotograafina ning asutas ateljeed mitmesse Eesti linna.

19. märtsil 1878 abiellus ta Melinda Marie Freyga (22. aprill 1856 – 17. august 1892), kes oli tõenäoliselt saarlane ning neile sündis viis lastPersonaalraamat X. (Rakvere linna- ja maakogudus - saksa pihtkond) 1887-1901. – Eesti Rahvusarhiiv, EAA.3057.1.42Arensburger Wochenblatt, nr. 33, 18. august 1892. – Saaremaa Muuseum, SM _ 5064/1-53 Arper 166/1-53. Kuressaares kohtus Aleksander ka oma teise abikaasa, saksa päritolu Marie Louise Engelbergiga (6. juuli 1873. aastal Venemaal Kaasani lähedal Jelabuga linnas – 1943 Eesti), kellega abiellus 24. septembril 1896. Sajandivahetusel kolis perekond Venemaale Kinešma linnaMoskva Kontroll-Opteerimise Komisjon. Optantide isiklikud toimikud. Grünbladt, Luize Augusti t. – Eesti Rahvusarhiiv, ERA.36.2.2753. Pärast Aleksandri surma 1910. aastal jätkas lesk Louise pildistamisega ning naasis 1921. aastal koos poeg Bernhardiga EestisseEKP Harjumaa Komitee, isiklikud toimikud, Grünbladt, Bernhard Aleksandri p. – Eesti Rahvusarhiiv, ERA.11.15.5. Louise asutas Tallinnas fotoäri ning Bernhard jätkas kooliteed.

 Tegevus fotograafina 
Aleksander Grünbladti fotograafikarjäär sai alguse 1877. aastal. Ta pildistas portreesid ja gruppe nii oma ateljees kui ka vastas väljakutsetele. Ta pakkus fotosid mustvalgelt ja koloreeritult ning neid oli võimalik tellida isegi vasel, klaasil, raual, kullal ja hõbedal.Arensburger Wochenblatt, nr. 29, 20. juuli 1877 – Saaremaa Muuseum, SM _ 5057/1-52 Arper 159/1-52

 Kuressaare ateljee 
1877. aastal andis Grünbladt ajalehe vahendusel teada, et avab 23. juulil ateljee Kuressaares Kauba tänaval, endises Issajevi majas. Et ta tegutses Kuressaares vaid suvehooajal, vahetas ateljee korduvalt asukohta. 1881. aastal kolis ta tisler Wilhelm Sohni majja aadressil Pikk 5Annoncenblatt, 4. juuni 1881 – Saaremaa Muuseum, SM _ 9391:4/1-26 Arper 176:4. Samal aastal sai ta Liivimaa kubermanguvalitsuselt ametliku loa ateljee avamiseksAkte, betreffend die Erwirkung der Konzession zur Anlage eines Photographieateliers für G. Grünbladt, 26.06.1881-30.10.1882. – Eesti Rahvusarhiiv, EAA.1005.1.330. 1882. aastal kolis ta Saaremaa esimese paikse kutselise fotograafi Joachim Christian Krügerist (1823–1884) vabaks jäänud pinnale aadressil Tolli 5. Seejärel kuni 1899. aastani kasutas Grünbladt ateljeena Piepenbergi maja aadressil Pikk 2/Pargi 2Arensburger Wochenblatt, nr. 26, 29. juuni 1899. – Saaremaa Muuseum, SM _ 5066/1-51 Arper 168/1-51.

 Tallinna ateljee 
18. detsembril 1877 avas Grünbladt fotoateljee Tallinnas aadressil Pikk 120 (praegu Pikk 51) kaupmees Behrensi maja esimesel korruselRevalsche Zeitung, nr. 293, 17. detsember 1877.. 1878. aastal esitati raport selle kohta, et Grünbladt on ilma linna loata ehitanud Behrseni maja hoovi fototöökojaДело о постройке фотографом Гринблатом фотографической мастерской без рарешения. – Eesti Rahvusarhiiv, EAA.33.1.2298. Ateljees sai pildistamas käia iga päev kell 11–15Revalsche Zeitung, nr. 53, 6. märts 1879.. 1881. aastal ostis ateljee Paul Schmidt ning Grünbladt lõpetas Tallinnas tegevuse.

Pärast abikaasa surma Eestisse naasnud Louise Grünbladt avas 1926. aastal ateljee aadressil Laulupeo 18 ning tegutses seal 1938. aastani.

 Rakvere ateljee 
Pärast Tallinna ateljee sulgemist elas Grünbladt Rakveres ning käis suvel Kuressaares pildistamas. Ta esitas 1886. aastal taotluse Rakveres ateljee avamiseks, mis asus erinevatel aegadel Rüütli tänaval Schaeferti majas ja Pikal tänaval Ika majas.

 Kinešma ateljee 
Sajandivahetusel kolis perekond Venemaale Kinešma linna, kus avati fotoäri, mida Louise abikaasa Aleksandri surma (1910) järel, kuni Eestisse naasmiseni edasi pidasGrünbladt, Luize Augusti t. – Eesti Rahvusarhiiv, ERA.36.2.2753.

 Loomingu näiteid 

 Viited 

Kategooria:Eesti fotograafid
Kategooria:Sündinud 1851
Kategooria:Surnud 1910